CELEX: 62008TN0210
Language: el
Date: 2008-06-04 00:00:00
Title: Υπόθεση T-210/08: Προσφυγή της 4ης Ιουνίου 2008 — Verhuizingen Coppens κατά Επιτροπής

2.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/30
            
         Προσφυγή της 4ης Ιουνίου 2008 — Verhuizingen Coppens κατά Επιτροπής
   (Υπόθεση T-210/08)
   (2008/C 197/53)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Verhuizingen Coppens NV (Bierbeek, Βέλγιο) (εκπρόσωποι: J. Stuyck και I. Buelens, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει το άρθρο 1 της αποφάσεως της Επιτροπής της 11ης Μαρτίου 2008 στην υπόθεση COMP/38.543, κατά το μέτρο που αφορά την προσφεύγουσα,
            
         
               —
            
            
               να ακυρώσει το άρθρο 2 της αποφάσεως της Επιτροπής της 11ης Μαρτίου 2008 στην υπόθεση COMP/38.543, κατά το μέτρο που αφορά την προσφεύγουσα,
            
         
               —
            
            
               επικουρικώς, να μειώσει σημαντικά το πρόστιμο και να το καθορίσει σε ποσό ανερχόμενο στο 10 % κατ' ανώτατο όριο του κύκλου εργασιών της προσφεύγουσας στη σχετική αγορά των υπηρεσιών διεθνών μετακομίσεων,
            
         
               —
            
            
               σε κάθε περίπτωση, να καταδικάσει την Επιτροπή στα δικαστικά έξοδα της προσφεύγουσας.
            
         Ισχυρισμοί και κύρια επιχειρήματα
   Με τους δύο πρώτους λόγους ακυρώσεως, η προσφεύγουσα ζητεί την ακύρωση της αποφάσεως C(2008) 926 τελικό της Επιτροπής, της 11ης Μαρτίου, περί διαδικασίας βάσει του άρθρου 81 ΕΚ (υπόθεση COMP/38.543 — Υπηρεσίες διεθνών μετακομίσεων).
   Η προσφεύγουσα προβάλλει, πρώτον, παράβαση του άρθρου 81, παράγραφος 1, ΕΚ. Η προσφεύγουσα καταδικάσθηκε λόγω συμμετοχής σε μια σύνθετη σύμπραξη, παρά το ότι, κατά τον φάκελο της Επιτροπής, η προσφεύγουσα διέφερε από τους λοιπούς μετέχοντες διότι η συμμετοχή της αποδείχθηκε μόνον ως προς μικρό μέρος της προβαλλομένης συμπράξεως. Περαιτέρω, η συμμετοχή της προσφεύγουσας στην παράβαση που συνίσταται στη σύμπραξη ήταν συντομότερη απ' ό,τι ισχυρίζεται η Επιτροπή και η Επιτροπή παρέλειψε να εκτιμήσει τη σχετική βαρύτητα της συμμετοχής της προσφεύγουσας στη σύμπραξη.
   Δεύτερον, η προσφεύγουσα προβάλλει παράβαση του άρθρου 23, παράγραφοι 2 και 3, του κανονισμού 1/2003 (1), δεδομένου ότι η Επιτροπή καθόρισε εσφαλμένως τόσο τη διάρκεια όσο και τον διαρκή χαρακτήρα της παραβάσεως.
   Επικουρικώς, η προσφεύγουσα ζητεί την απαλλαγή της από το πρόστιμο ή, τουλάχιστον, τη δραστική μείωσή του, με την αιτιολογία ότι το βασικό ποσό του προστίμου καθορίστηκε και υπολογίστηκε εσφαλμένως και ότι κατά τον καθορισμό του προστίμου παραβιάστηκε προδήλως η αρχή της αναλογικότητας.
   
      (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (Κείμενο που παρουσιάζει ενδιαφέρον για τον ΕΟΧ) (ΕΕ L 1, σ. 1).